Mohammed Deif

Si Mohammed Deif (; namundag Mohammed Diab Ibrahim Masri; 1965) sarong Palestinong militante asin pinakahalangkaw na kumander militar kan Izz ad-Din al-Qassam Brigades, an sangang militar kan Hamas. 

Si Mohammad Masri namundag kan 1965 sa Khan Yunis Refugee Camp sa Gaza Strip na ikinaag pakatapos kan 1948 Arab-Israeli War. Pakabali sa Hamas kan 1990, nabansagan siyang Mohammed Deif ("lampong" sa Arabik), gibo kan estilo nin pagbuhay niyang nomadiko, na saen-saen lang.

Apesar na siya yaon siya Israeli militar 
sa listang 'most wanted' na lalaki poon pa 1995 huli sa pagpakana' sa paggadan nin mga Israeli'ng soldados asin mga sibilyan, siya nakaligtas sa pitong pagngata nin asasinasyon saiya sa nakaaging duwang dekada. Sa enot na pag'ngata nin asasinasyon saiya,  sinasaboot na siya nawaraan nin sarong mata, asin sa ikaduwa, sinasabing naputolan nin takyag; siya sa presente padad na. An agom nim Deif, 7-bulan na omboy, asin aking babae na edad tolong taon, anas nagadan sa airstrike nin Israeli kan 2014.An pinakaresenteng pagbalo' kan Israelina gadanon si Deif iyo an duranteng  Operation Guardian of the Wallskain Mayo 2021. 

An Estados Unidos pigdugang si Deif sa lista nin mga Espesyal na designadong pankinaban na terorista kan 8 Septyembre 2015.

Kaamayi nin buhay 
Si Deif ipinangaki na Mohammed Diab Ibrahim Masri sa Khan Yunis refugee camp bandang habagatan kan Gaza Strip kan 1965, sa mga refugee'ng Palestinong pamilyang al-Qubeiba na pinirit maglayas sa saindang baryo durante kan 1948 Arab-Israeli'ng Gera.

Si Deif nagbali sa Hiron nin Hamas sa paghinapos nin 1987. Siya nagbalik ta makompleto niya pag'adal sa Islamic University nin Gaza, kun saen siya naggradwar kan 1988 pakakuang bachelor's degree sa syensya.

Durante kan saiyang panahon sa Islamic University, si  Deif nagmukna nin grupong teatro, al-Ayedun, The Returnees, ta siya bistong gayo na mahilig sa akting, pagbida sa magkapirang papel, kaarayon an mga historikal na mga pigura.

An sangang militar kan Hamas, al-Qassam Brigades, natugdas ni Deif asin kan pag'iriba kan siya napaluwas sa preso Israeli kan 1989, kun saen siya pigdetenir 16 na bulan na mayong kargong isina'ngat saiya.

Durante kan mga 1990, siya nagpartisipar asin nagbungsod nin mga operasyon militar  laban sa Israel.

Militanteng karera

Hamas
Sin Deif nagbali sa Hamas kan 1990 sa tabang ni Yahya Ayyash asin Adnan al-Ghoul, mga haloy nang mga kairiba. Kan 1994, si Deif imbwelto sa mga kidnapping asin panggagadan sa mga IDF soldados na sinda Shahar Simani, Aryeh Frankenthal asin Nachshon Wachsman. Siya personal na responsable, katuwang si Yahya Ayyash, kaidtong mga pagbobomba sa bus sa Jerusalem asin Ashkelon, mga pag'aatake na ikinagadan nin mga 50 Israeli. Limang suicide bomber pinadara niya sa Israel kan Marso 2000 nagadan kan Yamam. Pakatapos kan saiyang pakaluwas sa preso kan Abril 2001, siya responsable sa serye nin mga 'pagruso' nin mga pagbobombang pag'atake na nag'ayaw nin pirang bulan durante kan  ikaduwang intifada.

Si Deif nagin pinakasupremong kumander militar kan Izz ad-Din al-Qassam Brigades kan an Israel naasasinar kaini si Salah Shehade kan Hulyo 2002. An Israel sinasala siyang komo iyo an direktang responsable kan pirang dosenang panggadan nin mga sibilyan poon  1995, asin sa mga ini iyo an Jaffa Road bus bombings sa Jerusalem. Siya kairiba sinda Nidal Fat'hi Rabah Farahat asin Adnan al-Ghoul nangawat nin magabat na papel sa mga atake sa laog kan Israel. Si Deif yaon sa pinakataas sa lista nin mga personang 'most wanted' sobra nang duwang dekada.

Toltolan

Mga 1965 na kamundagan
Mga Buruhay
Mga Myembro militar nin Hamas
Mga Indibidwal na designadong mga terorista kan gobyerno nin Estados Unidos
Mga Palestinong muslim